Document ID: 31999R1070

31999R1070
L 130/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1070/99 НА КОМИСИЯТА
от 25 май 1999 година
за изменение на приложението към Регламент (ЕО) № 1107/96 за регистриране на географски указания и наименования за произход по процедурата, предвидена в член 17 от Регламент (ЕИО) № 2081/92 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. относно защитата на географските указания и наименованията за произход на селскостопанските и хранителни продукти (1), последно изменен с Регламент (ЕО) № 1068/97 на Комисията (2), и по-специално член 17, параграф 2 от него,
(1)
като има предвид, че наименованието Φέτα (Фета), използвано от гръцкото правителство в съответствие с член 17 от Регламент (ЕИО) № 2081/92 е било регистрирано като защитено наименование за произход с Регламент (ЕО) № 1107/96 на Комисията (3), последно изменен с Регламент (ЕО) № 590/99 (4);
(2)
като има предвид, че с решение на Съда от 16 май 1999 този регламент е бил анулиран и следователно наименованието Φέτα (Фета) е заличено от „Регистър на защитени наименования за произход и защитени географски указания“, както и от приложението към същия регламент,
ПРИЕ НАСТОЯЩИЯ РЕГЛАМЕНТ:
Член 1
1. Наименованието Φέτα (Фета) се заличава от „Регистър на защитени наименования за произход и защитени географски указания“.
2. В приложението към Регламент (ЕО) № 1107/96 в графите „Сирена“ и „Гърция“ на част I, озаглавена „Продукти по приложение II от Договора, предназначени за консумация от човека“, наименованието Φέτα (Фета) се заличава.
3. Съгласно член 17, параграф 3 от Регламент (ЕИО) № 2081/92 наименованието Φέτα (Фета) остава защитено на национално ниво до взимане на решение по този въпрос.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 май 1999 година.

Labels: 3
18
17
6